Mahāvastu (skr 'suur asi, suur teos'), budistlikus hübriidsanskritis loodud koguteos, mis sisaldab *Šākjamuni elulugu, lugusid tema endistest eludest *bodhisattvana, samuti lühisuutraid ja lugusid Buddha õpilastest. Mahāvastu&nbsp; vanemad osad pärinevad u 2. saj e.m.a. Algupäraselt oli Mahāvastu&nbsp; ilmselt *mahasanghika alakoolkonna lokottaravaada (skr lokottaravāda 'ülemaisuse õpetus') tekst, kuid praegu teadaolev  versioon sisaldab ka hilisemaid *mahajaana kihistusi. link